La 12a edició de Castelló Global Program impulsa el creixement empresarial de nou empreses de la província



[Valencià](#0)
[Español](/upo/rest/publicacion/idioma/es?urlRedirect=https://www.uji.es/com/noticies/2024/11/2q/espaitec-castello-global-program/&url=/com/noticies/2024/11/2q/espaitec-castello-global-program/ "Cambiar idioma a español")
[English](/upo/rest/publicacion/idioma/en?urlRedirect=https://www.uji.es/com/noticies/2024/11/2q/espaitec-castello-global-program/&url=/com/noticies/2024/11/2q/espaitec-castello-global-program/ "Change language english")

Menú mòbil

* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Valencià](#0)
  [Español](/upo/rest/publicacion/idioma/es?urlRedirect=https://www.uji.es/com/noticies/2024/11/2q/espaitec-castello-global-program/&url=/com/noticies/2024/11/2q/espaitec-castello-global-program/ "Cambiar idioma a español")
  [English](/upo/rest/publicacion/idioma/en?urlRedirect=https://www.uji.es/com/noticies/2024/11/2q/espaitec-castello-global-program/&url=/com/noticies/2024/11/2q/espaitec-castello-global-program/ "Change language english")

[# Universitat Jaume I](/)

* [# Universitat Jaume I](/)
* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Estudis](/mapa/estudis/)
  + [Estudis](/mapa/estudis/)
  + [Graus](/estudis/)
  + [Màsters universitaris](/estudis/?p_estudio=m)
  + [Programes de doctorat](/estudis/oferta/doctorat/)
  + [Formació permanent](/estudis/base/formacio-permanent/)
* [Investigació i innovació](/investigacio/)
  + [Investigació i innovació](/investigacio/)
  + [Portal d'investigació](/investigacio/)
  + [Innovació](/innovacio/)
  + [Doctorat](/centres/escola-doctorat/)
  + [HRS4R](/investigacio/hrs4r/)
* [Internacional](/internacional/)
  + [Internacional](/internacional/)
  + [Estudiantat Internacional](/internacional/base/estudiantat/estudiantado-internacional/)
  + [Programes de Mobilitat](/serveis/ori/base/programes-intercanvi/)
  + [Study Abroad](/internacional/base/study-abroad/)
* [UJI](/mapa/uji/)
  + [UJI](/mapa/uji/)
  + [Coneix l'UJI](/mapa/uji/coneix-uji/)
  + [Estructura i organització](/institucional/estructura/)
  + [Estratègia i qualitat](/institucional/estrategia/)
  + [Transparència](/transparencia/)
  + [Integritat pública](/transparencia/liniaetica/)
  + [Actualitat](/actualitat/)
  + [Contacta amb l'UJI](/institucional/contacta/)
* [Vida universitària](/mapa/vida-universitaria/)
  + [Vida universitària](/mapa/serveis/)
  + [Biblioteca](/serveis/cd/)
  + [Campus](/mapa/uji/coneix-uji/campus/)
  + [Cultura](/cultura/)
  + [Esports](/esports/)
  + [InfoCampus](/serveis/infocampus/)

[UJI](/)
[Notícies](/com/sumari/noticies/)

## La 12a edició de Castelló Global Program impulsa el creixement empresarial de nou empreses de la província Fins ara, la iniciativa d’Espaitec i la Diputació de Castelló ha donat suport a 116 empreses de 40 municipis de la província

29/11/2024 |
SCP

Compartir

Compartir

×

Linkedin

BlueSky

Facebook

Mastodon

Whatsapp

Gmail

Imprimir

Recurs d'imatge espaitec-castello-global-program 4
Diapositiva actual

Recurs d'imatge espaitec-castello-global-program 1

Recurs d'imatge espaitec-castello-global-program 3

Recurs d'imatge espaitec-castello-global-program 2

* [![ espaitec-castello-global-program 4](/com/noticies/2024/11/2q/espaitec-castello-global-program/4.Espaitec-Clausura-CGP-2024.jpg)](#)
* [![ espaitec-castello-global-program 1](/com/noticies/2024/11/2q/espaitec-castello-global-program/1.Espaitec-Clausura-CGP-2024.jpg)](#)
* [![ espaitec-castello-global-program 3](/com/noticies/2024/11/2q/espaitec-castello-global-program/3.Espaitec-Clausura-CGP-2024.jpg)](#)
* [![ espaitec-castello-global-program 2](/com/noticies/2024/11/2q/espaitec-castello-global-program/2.Espaitec-Clausura-CGP-2024.jpg)](#)

Espaitec, el Parc Científic i Tecnològic de la Universitat Jaume I, ha acollit l'acte de clausura de la dotzena edició de [Castelló Global Program](https://www.castellonglobalprogram.com/), el programa d'acceleració empresarial que busca potenciar el creixement d'empreses de la província. Des del seu inici en 2013, aquesta iniciativa, cofinançada per la Diputació de Castelló, ha acompanyat a 116 empreses de 40 municipis, contribuint a la competitivitat i sostenibilitat del teixit empresarial provincial.

En aquest sentit, Castelló Global Program es caracteritza per oferir acompanyament especialitzat a les empreses participants, adaptant les accions formatives i la mentoria que reben a les necessitats específiques de cadascuna. Així doncs, el programa ofereix un enfocament personalitzat per a maximitzar l'impacte positiu en els negocis participants.

En l'acte de clausura han participat la vicepresidenta de la Diputació de Castelló, M. Ángeles Pallarés; el vicerector d'Innovació, Transferència i Divulgació Científica de l'UJI, David Cabedo, i el director d’Espaitec, Juan Antonio Bertolín.

En la seua intervenció, Pallarés ha subratllat l'impacte del programa i ha ratificat el compromís de la Diputació amb aquest en afirmar que «edició rere edició, demostra que Castelló és una terra d'oportunitats, innovació i talent». «Avui, aquestes nou empreses estan construint el futur, no sols per a elles mateixes, sinó per a tota la nostra província, per als nostres 135 municipis. Són exemples vius de com l'emprenedoria és una llavor que, si es rega amb formació, mentorització i suport, floreix per a transformar la nostra realitat», ha apuntat.

Per part seua, Cabedo ha remarcat l'oportunitat que el programa brinda a les empreses del territori d'acostar-se a la Universitat. «L'UJI, a través dels seus grups d'investigació, pot col·laborar amb les empreses en el desenvolupament dels seus projectes d'innovació i pot assumir el rol de departament d'R+D+i en PIMES», ha assenyalat. «Addicionalment, a través del programa de microcredencials universitàries, l'UJI ofereix formació a la carta, específicament adaptada a les necessitats de l'empresa», ha explicat. A més, el vicerector ha animat les empreses que han participat en el programa a explorar aquestes possibilitats de col·laboració amb l'UJI.

Finalment, Bertolín ha destacat l'excel·lent acolliment que el programa continua tenint any rere any, i ha subratllat l'impacte positiu del canvi de model implementat en l'edició anterior. «L'evolució del format ens ha permés generar un espai més dinàmic i participatiu, la qual cosa es reflecteix en el creixent interès de les empreses», ha assenyalat.

A continuació, cada firma ha presentat el seu pla de creixement empresarial a tres anys vista en el qual han treballat amb l'equip de formació i mentorització durant els sis mesos en què s'ha desenvolupat el programa.

**Empreses participants en la 12a edició**

En aquesta edició han participat nou companyies de sectors com ara tecnologia de drons, logística, alimentació i indústria química i energètica, entre altres. Així doncs, les empreses participants han sigut [MirAI Strategies](https://mirai-strategies.com/), [ldealtech](https://www.ldeal.tech/), [D’Armela](https://darmela.com/), [Homo Panis](https://www.instagram.com/homopanis), [Prats Roca Ingeniería](https://www.pratsingenieria.com/), [Ceramic Connection](https://ceramicconnection.com), [Vorttex](https://vorttex.es/), [FKR Química](https://fkrquimica.es/) i [Terrenae](https://www.terrenae.com/).

Després de 12 edicions, Castelló Global Program es consolida com una peça clau per a enfortir l'ecosistema empresarial de la província, apostant per un model que fomenta la innovació, la sostenibilitat i el creixement estratègic.

Informació proporcionada per:
[Servei de Comunicació i Publicacions](/serveis/scp/)

Notícies

[Agenda](/com/sumari/agenda/)
[Agenda de reunions de govern](/transparencia/uji/organs/collegiats/agenda/)
[Notícies](/com/sumari/noticies/)
[Fotonotícies](/com/fotonoticies/actual/)
[Notícies dels òrgans de govern](/com/acords/)
[Vox UJI](/com/voxuji/)
[Vox UJI Ràdio](http://www.radio.uji.es/)
[Servidor de vídeo](http://www.svideo.uji.es)
[CiènciaUJI](/com/investigacio/cienciauji/)
[Ciència UJI TV](/com/investigacio/arxiu/ciencia-uji-tv/)



Enllaços d’interès

[Carnet](http://www.carnet.uji.es/)

[Catàleg multimèdia](http://jecom.uji.es/)

[Editorial universitària](/serveis/scp/publ/)

[Mapa web](//www.uji.es/mapa/)

[Model educatiu](//www.uji.es/institucional/estrategia/modeleducatiu/)

[Observatori Lingüístic](/serveis/ol/)

[Portal del Coneixement Obert](/serveis/cd/bib/pco/)

[Tenda UJI](http://www.tenda.uji.es/)

[Centre de seguretat i privacitat](https://www.uji.es/organs/ouag/sg/docs/politiques/gen/)
|
[Avís legal](https://www.uji.es/comu/avislegal/avislegalicondicions/)
|
[Política d'accessibilitat](https://www.uji.es/serveis/ura/base/accessibilitat/)

Informació i consultes:
[Bústia UJI](/comu/forms/bustia)

Universitat Jaume I CIF: Q-6250003-H Av. Vicent Sos Baynat, s/n 12071
Castelló de la Plana,
Espanya

Tel.: +34 964 72 80 00